Cineclube Padre Feijoo: Programación marzo—abril 2019
Programación marzo—abril 2019
Converxencias
Filmoteca CGAI
V Ciclo colexio de médicos
Dicía o novelista húngaro Frigyes Karinthy no seu conto Chains, que o planeta Terra en termos relativos nunca foi tan pequeno como na actualidade; o acelerado desenvolvemento das comunicacións reduciuno.
Todas as historias que programamos até semana santa, parecen conformar a súa teoría dos seis graos. Tamén converxe un pequeno efecto bolboreta, que co simple aleteo póidase provocar interiormente un furacán noutra parte do mundo. En calquera caso algo debemos sacar desta cadea de pensamentos.
«Converxencias» · cartel deseñado por Iñaki Nóvoa (cineclupePF)
Non temos todas as respostas, as certezas son superadas pola dúbida e no medio do solpor, presentamos o avance en vídeo, [.mp4 • 20'7 MB] interpretado por Baiuca.
Sería agradable vivir, divertirse e tomar nota de atoparse só polo pracer ou a dor que nos cause, pola simple necesidade de converxencia evolutiva.
Sesións de filmoteca
«Carmen y Lola» · Carme e Lola
Arantxa Echevarria · (España, 2018) 103 min. [VO]
Carmen é unha adolescente xitana que vive no extrarradio de Madrid. Como calquera outra xitana, está destinada a vivir unha vida que se repite xeración tras xeración: casarse e criar a tantos nenos como sexa posible. Pero un día coñece a Lola, unha xitana pouco común que soña con ir á universidade, debuxa graffitis de paxaros e é diferente. Carmen desenvolve rapidamente unha complicidade con Lola, e ambas tratarán de levar cara adiante o seu romance, malia os inconvenientes e discriminacións sociais ás que teñen que verse sometidas pola súa familia.
2018: 2 Premios Goya: Mellor dirección novel e actriz sec. (Carolina Yuste). 8 nom.
"Non hai lagoas de principiante na película nin pretensións vacuas. O seu costumismo é do bo, posúe frescura, sensualidade e capacidade para emocionarche"
(Carlos Boyero, El País)
Ciclo Converxencias
«Manbiki Kazoku» · Un Asunto de Familia
Hirokazu Koreeda · (Xapón, 2018) 121 min. [VOSE]
Osamu e o seu fillo atópanse cunha nena en metade dun frío glacial. Ao principio, e logo de ser reacia a albergar á nena, a esposa de Osamu aceptará coidala cando se decata das dificultades que afronta. Aínda que a familia é pobre e apenas gana suficiente diñeiro para sobrevivir a través de pequenos delitos, parecen vivir felices xuntos, ata que un accidente imprevisto revela segredos ocultos, poñendo a proba os lazos que lles xuntan.
2018: Premios Oscar: Nomeada a mellor película de fala non inglesa
2018: Festival de Cannes: Palma de Ouro (mellor película)
"Hai, desde logo, unha observación extravagante da institución familiar, pero profundamente próxima e emocionante (...) É case imposible ocultarse de todos os seus encantos"
(Oti Rodríguez Marchante, ABC)
18, 20:30 e 23 h. (CUT+1)
«Gräns» · Border
Ali Abbasi · (Suecia, 2018) 101 min. [VOSE]
Tina é unha axente de aduanas recoñecida pola súa eficiencia e polo seu extraordinario olfacto. Dá a impresión de poder cheirar a culpabilidade dun individuo. Pero cando Vore, un home aparentemente sospeitoso, pasa xunto a ela, as súas habilidades póñense a proba por primeira vez. Tina sabe que Vore oculta algo, pero non logra identificar que é.
2018: Premios Oscar: Nomeada a mellor maquillaxe
2018: Festival de Cannes: Un Certain Regard - Mellor película
"Dosificando cada revelación con palpable sabedoría, 'Border' sabe ir sempre un paso por diante da imaxinación do espectador."
« A Londoni Férfi» · O Home de Londres
Béla Tarr e Ágnes Hranitzky · (Hungría, 2007) 132 min. [VOSE]
Maloin é un vixiante dunha estación de tren que, de forma casual, é testemuña dun asasinato, e acaba facéndose cargo dunha maleta chea de diñeiro que trastornará para sempre a súa vida, carrexándolle moitos problemas. Inspirada na novela de Georges Simenon "O home de Londres".
2007: Festival de Cannes: Nomeada á Palma de Ouro (mellor película)
"Unha película moi estilizada e conceptualmente esixente (...) Esta fazaña horrible ten que ser entendida como arte"
(Nathan Le, THE NEW YORK TIMES)
(única) 20:30 h. (CUT+1)
«Gutland»
Govinda Van Maele · (Luxemburgo, 2017) 107 min. [VOSE]
Coa chegada dun forasteiro á comunidade agrícola de Schandelsmillen e a tempada de colleita avanzada, Jens un vagabundo alemán, está a procurar traballo e é tomado por granxeiro e pronto seducido por Lucy, unha nai solteira que o recolle na cervexería do pobo para levalo ata a súa cama. Taciturno e solitario por natureza, Jens non se mestura cos lugareños, e aínda así eles o toman por un amigo ao instante, levándoo ás festas, regalándolle unha trompeta e invitándolle a xuntarse á banda do pobo. Os primeiros días de Jens no seu novo fogar flúen cunha tranquilidade bucólica, pero co tempo comezará a descubrir pistas sobre o lado escuro de Schandelsmillen, xusto cando os aldeáns vanse achegando aos poucos ao tamén sombrío pasado de Jens.
"Impresionante (…) Borra a liña que separa fantasía e realidade de xeito fascinante"
(Deborah Young, THE HOLLYWOOD REPORTER)
«El silencio de otros» · O silencio doutros
Almudena Carracedo e Rober Bahar· (España, 2018) 95 min. [VO]
Narra a procura desas persoas desaparecidas durante o tempo de Franco e os intentos de facer fronte aos responsables. Logo de décadas de silencio, a sociedade española soubo que roubaron centos de nenos antes e durante a ditadura. Pero non só iso, xa que a película inclúe torturas, execucións extraxudiciais, o tema das fosas comúns e todo un proceso xudicial internacional. A través das súas historias pódese coñecer a loita dun país que quere reconciliarse co seu pasado.
"Unha película emocionante ... unha historia moi necesaria, con rigor e convicción"
Kogonada · (EUA, 2017) 104 min. [VOSE]
Jin, un home coreano, atópase en Columbus, Indiana, para coidar do seu pai, un famoso arquitecto que está en coma. Nesta cidade coñece a Casey, unha moza que coida da súa nai, adicta ás drogas e que se atopa en periodo de rehabilitación. Ambos loitarán polo mesmo soño que viron truncado: ter a liberdade para poder seguir o seu camiño malia os problemas dos seus pais.
"Esta pequena gran xoia indie, máis refinada do habitual, fíxome pensar naquelas portas de ascensor de 'A noite' (Michelangelo Antonioni, 1961), cando descubrín que cine e arquitectura podían resultar nunha simbiose perfecta, fascinante"
(Philip Engel, FOTOGRAMAS)
«Akasen Chitai» · A rúa da vergoña
Kenji Mizoguchi · (Xapón, 1956) 87 min. [VOSE]
Historia dunha serie de prostitutas que traballan nun prostíbulo no barrio vermello de Tokio no momento en que o Parlamento xaponés está a discutir unha lei que pode prohibir a prostitución.
"O máis extraordinario de todo é a extrema modernidade e audacia da súa película final, unha das cimas da súa arte e tamén do cinema xaponés da época"
(Óscar Navales, Cinetransit.com)
«Side Effects» · Efectos secundarios
Steven Soderbergh · (EUA, 2013) 105 min. [VOSE]
Ambientada no mundo da psicofarmacoloxía, ciencia que estuda como afectan as drogas á mente humana. Emily (Rooney Mara) é unha moza que se volve adicta a un novo medicamento que lle receita o seu psiquiatra (Jude Law) para que poida controlar a súa ansiedade ante a inminente saída do cárcere do seu marido (Channing Tatum).
2013: Festival de Berlín: Sección oficial
"A atmosfera cargada (...) xunto ao mosqueo entre a verdade e o tampantollo que recubre a historia deixan a «Efectos secundarios» nese estante das películas que che obrigan primeiro a rascarche a cabeza e logo a rascarche o peto para, gustosamente, volvela a ver"
(Oti Rguez. Marchante, ABC)
19:30 h. (CUT+1)
«Buh-ning» · Burning
Le Chang-dong · (Corea do sur, 2018) 143 min. [VOSE]
Cando fai unha entrega, Jongsu (Yoo), un mozo mensaxeiro, atópase por casualidade con Haemi (Jun), unha moza que vivía no seu vecindario. A moza pídelle que coide ao seu gato durante unha viaxe a África. Ao seu regreso, Haemi preséntalle a Ben (Yeun), un mozo misterioso e con diñeiro que coñeceu alí. Un día, Ben revela a Jongsu un pasatempo moi estraño… Adaptación dunha historia de Murakami.
"O director, ademais de contar unha fascinante historia individual, artella un retrato elocuente de Corea do Sur"
(Alberto Bermejo, EL MUNDO)
18 e 21 h. (CUT+1)
Todas as proxeccións son en VOS, na Casa da Cultura, no salón de actos da Biblioteca Pública (rúa Concello 11 - Ourense).
Existe unha recomendación xeral, para públicos maiores de 16 anos (Agás os indicados [A]; para todas as audiencias).
Etiquetas: Ágnes Hranitzky, Ali Abbasi, Almudena Carracedo, Arantxa Echevarria, Béla Tarr, Converxencias, Govinda Van Maele, Hirokazu Koreeda, Kenji Mizoguchi, Kogonada, Le Chang-dong, Rober Bahar, Steven Soderbergh